stanford-oval/wikipedia huggingface dataset:
Sketsisarja
Perussketsit ja nopeat sketsit

Sketsisarjojen normaali sketsi on noin kahden minuutin mittainen. Se alkaa nopeasti tunnistettavalla ja katsojaa samastuttavalla alkuasetelmalla, kehittyy puolivälissä yhä hauskemmaksi ja loppuu punchlineen tai muuhun huipennukseen. Nopea sketsi taas on helposti tajuttava, yhdellä tai parilla kuvalla kerrottava visuaalinen vitsi tai sellaisten sarja, kuten Velipuolikuun levysoitinsketsit, joissa äänilevyn tilalla levylautasella pyörii soivasta kappaleesta riippuen milloin reikäleipä, milloin mikäkin kiekkomainen esine.
Monty Python alkoi ehkä ensimmäisenä rikkoa sääntöä, että sketsin tulee loppua perinteiseen punchlineen kunnon vitsin tavoin. Heidän sketsinsä saattoi loppua näyttelijöiden muka lähtiessä lounaalle tai poliisin tullessa keskeyttämään sketsin sen loukkaavuuden vuoksi.
Stonne

| Stonne |
| --- | --- |
 Toisen maailmansodan aikainen Renault Char B1 –panssarivaunu muistomerkkinä
 vaakuna
 Stonne
 Koordinaatit: 49°33′03″N, 4°55′38″E 
Valtio:  Ranska
Alue:  Grand Est
Departementti:  Ardennes
Arrondissementti:  Sedan
Pinta-ala:  
 – Kokonaispinta-ala:  7,2 km²
Väkiluku (2019):  39 
 – Väestötiheys:  5 as./km²
Kunnan numero:  08430
Infobox OKVirheellinen NIMI-arvo: 
Stonne on kunta Pohjois-Ranskassa Ardennesin departementissa Grand Estin alueella. Se sijaitsee noin 24 kilometriä Sedanin kaupungista etelään.
Kunnan alueella käytiin toisen maailmansodan aikana Stonnen taistelu. Stonnen 338 metriä korkea kukkula vallattiin vuoron perään 17 kertaa ranskalaisten ja saksalaisten joukkojen välillä. Koko Stonnen kylä tuhoutui tässä neljä vuorokautta kestäneessä panssarivaunutaistelussa toukokuussa 1940.
Aiheesta muualla

Kuvia tai muita tiedostoja aiheesta Stonne Wikimedia Commonsissa
Sund-Vårdö församling

| Sund-Vårdö församling Sund-Vårdön seurakunta |
| --- | --- |
 Sundin kirkko
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:   Porvoon hiippakunta
Rovastikunta:  Ahvenanmaan rovastikunta
Perustettu:  1985
Lakkautettu:  2022
Liitettiin:  Pohjois-Ahvenanmaan seurakuntaan
Jäseniä:  1 077 (2020)
Infobox OKVirheellinen NIMI-arvo: 
Sund-Vårdö församling (suom. Sund-Vårdön seurakunta) on entinen Suomen evankelis-luterilaisen kirkon seurakunta. Se sijaitsi Ahvenanmaalla ja sekä Sundin että Vårdön kunnissa. Seurakunta kuului Porvoon hiippakuntaan.
Kirkkoherrana toimi Outi Laukkanen. Vuonna 2020 seurakuntaan kuului 1 077 henkilöä.
Seurakuntaan kuului kaksi kirkkoa: Sundin kirkko ja Vårdön kirkko.
Sund-Vårdö ja Finström-Geta yhdistyivät Pohjois-Ahvenanmaan seurakunnaksi vuoden 2022 alussa.
Strandkyrkogården

Strandkyrkogårdenia.
Strandkyrkogården on hautausmaa Ruotsin pääkaupungissa Tukholmassa. Se sijaitsee Skrubban kaupunginosassa, Skarpnäckin kaupunginosa-alueella. Hautausmaa vihittiin käyttöön 20. syyskuuta vuonna 1996, ja se käsittää 25 hehtaarin suuruisen alueen. Yhteensä se voi käsittää noin 25 000 hautaa.
Stephanie Stumph

| Stephanie Stumph |
| --- | --- |
 Stephanie Stumph vuonna 2017.
Henkilötiedot
Syntynyt: 7. heinäkuuta 1984  Dresden 
Kansalaisuus:  Saksa
Ammatti:  Näyttelijä
Näyttelijä
Aktiivisena:  1995–
Aiheesta muualla
www.stephaniestumph.de/Stephanie_Stumph/wel
IMDb
Stephanie Stumph on saksalainen näyttelijä. Hän on saksalaisen näyttelijä Wolfgang Stumphin tytär. Stumph opiskeli Leipzigin konservatoriossa. Hän on näytellyt komisario Annabell Lorenzia Kettu-televisiosarjassa vuodesta 2015.
Stonycreek Township (Somersetin piirikunta)

| Stonycreek Township |
| --- | --- |
 Lennon 93 väliaikainen kansallinen muistomerkki
 Stonycreek Townshipin sijainti Somersetin piirikunnassa
 Stonycreek Township
 Koordinaatit: 39°59′00″N, 78°51′59″W 
Valtio:  Yhdysvallat
Osavaltio:  Pennsylvania
Piirikunta:  Somerset
Pinta-ala:  
 – Kokonaispinta-ala:  159,63 km²
 – Josta vettä:  0,69 km² 
Väkiluku (2020):  2 087
 – Väestötiheys:  13 as./km²
 
 https://www.stonycreektownship.com 
Infobox OKVirheellinen NIMI-arvo: 
Stonycreek Township on kunta (township) Yhdysvalloissa Pennsylvanian osavaltiossa. Sen väkiluku oli 2 087 vuonna 2020. Kunta sijaitsee Somersetin piirikunnassa.
Silloinen presidentti George W. Bush vierailemassa Stonycreek Townshipissä syyskyyn 11. päivänä 2002, iskujen ensimmäisenä vuosipäivänä.
Stonycreek Township sai kansainvälistä huomiota syyskuun 11. päivän iskujen aikana, kun kaapattu lentokone tippui maahan Stonycreek Townshipissä. Lentokone oli arvioiden mukaan tarkoitus ohjata päin Valkoista taloa tai Yhdysvaltain kongressitaloa, mutta koneen matkustajat tekivät yllätyshyökkäyksen ohjaamoon, jossa käydyn tappelun seurauksena lentokone putosi maahan.
Väestö

Vuonna 2020 Stonycreek Townshipin 2 087 asukkaasta valkoisia oli 96,8 %, aasialaisia 0,1 % ja alkuperäisasukkaita 0,1 %. Asukkaista 10,3 % puhui kotonaan jotain muuta kieltä kuin englantia ja 1,5 % asukkaista oli syntynyt ulkomailla.
Space (Slavko Kalezićin kappale)

|  Space |
| --- | --- |

Kappaleen tiedot
Esittäjä(t):  Slavko Kalezić
Levy-yhtiö:  The Kennel
Kesto:  02:59
Tyylilaji:  pop
Julkaistu:  17. maaliskuuta 2017
Säveltäjä(t):  Momčilo Zeković
Sanoittaja(t):  Momčilo Zeković Adis Eminić Iva Boršić
Euroviisutiedot
Vuosi:  2017
Maa:  Montenegro
Kieli:  englanti
Sijoitus:  -.
Pisteet:  -
Sijoitus semifinaalissa:  16.
Pisteet semifinaalissa:  56
Sanat:  sanoitus
Space on montenegrolaislaulaja Slavko Kalezićin esittämä kappale, jolla hän edusti Montenegroa vuoden 2017 Euroviisuissa.
Kappale kilpaili Euroviisujen ensimmäisessä semifinaalissa 9. toukokuuta 2017, jossa se sai 56 pistettä, jäi sijalle 16 eikä päässyt finaaliin.
Kalezić esittämässä kappalettaan Euroviisujen harjoituksissa.
Strandvik

Strandvik voi tarkoittaa seuraavia:
Strandvik, entinen kunta Hordalandin läänissä Norjassa, nykyään osa Fusaa
Gigge Strandvik (1884–1947), suomenruotsalainen kirjailija
Vide Strandvik (1916–2010), suomenruotsalainen runoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Strandvik”, voi hakea sivunnimihaulla, laajalla sivunnimihaulla tai tekstihaulla.
Somali (kissarotu)

| Somali |
| --- | --- |

Avaintiedot
Alkuperämaa::  Yhdysvallat/Australia
Rodun syntyaika::  1960-luku
Rodun lyhenne::  SOM
Kategoria::  III
Ulkonäkö ja terveys
Turkki::  puolipitkäkarvainen
Paino::  naaraat 3–4 kg, urokset 4–6 kg
Somali on kesyttämättömän näköinen kissa, joka on pitkäkarvainen versio abessinialaisesta. Somali muistuttaa ulkonäöltään pientä kettua. Siinä missä abessinialaisella on kahden tai kolmen raidan ticking, somalin pidemmissä karvoissa saattaa olla toistakymmentä raitaa, mikä tekee väristä täyteläisen.
Historia

Abessinialaiseen kantaan on lisätty pitkäkarvageenejä jo 1930-luvulta lähtien, mutta varsinaisesti somalia alettiin kasvattaa Pohjois-Amerikassa vasta 1960-luvulla. Vuonna 1972 perustettiin somalille oma rotuyhdistys ja 1978 somali hyväksyttiin jo koko alueella. Nykyisin rotua on ympäri Eurooppaa ja Amerikkaa, ja erityisen suosittu se on Australiassa, missä abessinialaiset ovat jääneet miltei täysin sen varjoon.
Luonne

Somalit ovat älykkäitä, hyväluontoisia ja leikkisiä. Ne muistuttavat luonteeltaan abessinialaisia. Somalit ovat aktiivisia, lempeitä ja ihmisrakkaita. Ne viihtyvät sylissä ja haluavat osallistua kaikkiin perheen askareisiin. Ne ovat hyvin sosiaalisia ja puheliaita, mutta eivät kovaäänisiä.
Rakenne

Vartalo on keskikokoinen, keskipituinen ja linjakas. Ei ihan yhtä siroluinen kuin siamilainen, mutta hieman kookkaampi kuin abessinialainen.
Häntä on pitkä, juuresta paksu ja kärkeen kapeneva.
Jalat ovat pitkät ja hoikat.
Käpälät ovat pienet ja soikeat. Varpaissa tupsut.
Pää on pyöristyneen kiilamainen, keskipitkä nenä, jossa on loiva painauma.
Silmät ovat suuret ja mantelinmuotoiset. Tumma silmänrajaus.
Korvat ovat keskisuuret. Tyvestä avoimet ja kärjistään hieman pyöristyneet, melko kaukana toisistaan. Korvissa tupsut.
Värimuunnokset

FIFen hyväksymät värit:
Riistanvärinen (tavallinen): Turkin pohjaväri lämmin aprikoosi tai oranssi, vartalon väri lämmin punaruskea, ticking musta.
Punainen: Pohjaväri lämmin aprikoosi, vartalonväri kirkas ja lämmin kuparinpunainen, ticking on tumman suklaanruskea.
Sininen: Vaalea kellanruskea, kermanvärinen pohjaväri, vartalo lämmin siniharmaa ja tumma teräksen harmaa ticking.
Beige: Vaalean kermanvärinen pohjaväri, vartalo himmeän beige ja ticking voimakas, lämmin kerma.
Lisäksi hyväksytään kaikkien näiden värien hopeamuunnokset (mustahopea, punahopea, sinihopea ja beigehopea).
Stephen Carr

| 0 | 1 | 2 |
| --- | --- | --- |

Henkilötiedot
Syntymäaika: 29. elokuuta 1976 (ikä 48)
Syntymäpaikka: Dublin, Irlanti
Pelipaikka: puolustaja
Pituus: 176 cm
Junioriseurat
1991–1993: Tottenham Hotspur
Seurat
| Vuodet | Seura | O (M) |
| 1993–2004 2004–2008 2009–2013 | Tottenham Newcastle Birmingham | 269 (8) 67 (1) 68 (0) |
Maajoukkue
| 1999–2007 | Irlanti | 44 (0) |
 Seurajoukkueuran tilastot kattavat vain kansalliset sarjat, päivitetty 30. heinäkuuta 2006.  Maajoukkueuran tilastot päivitetty 10. tammikuuta 2019.
Stephen Carr (s. 29. elokuuta 1976 Dublin) on irlantilainen entinen jalkapalloilija, joka edusti Englannin Valioliigassa ja Mestaruussarjassa Tottenhamia, Newcastlea ja Birminghamia. Pelaajaurallaan hän oli pelipaikaltaan puolustaja.
Ura

176-senttinen Carr aloitti ammattilaisuransa Tottenham Hotspurissa kaudella 1993–1994. Debyyttinsä joukkueessa hän teki 29. syyskuuta 1993 ottelussa Ipswichia vastaan. Vasta kaudella 1996–1997 Carr pääsi pelaamaan säännöllisesti aloituskokoonpanossa. Vuonna 1999 Carr ratkaisi maalillaan Tottenhamin voiton Englannin Liigacupin loppuottelussa Leicesteria vastaan.
Elokuussa 2004, 269:n Tottenhamissa pelatun ottelun jälkeen Newcastle osti valmentaja Bobby Robsonin johdolla Carrin kahdella miljoonalla punnalla. Newcastlessa ollessaan Carr auttoi joukkuetta hyvillä esityksillään UEFA Cupin puolivälieriin ja FA Cupin välieriin. Kauden 2007–2008 päätteeksi Carr ei saanut uutta jatkosopimusta Newcastlesta. Joulukuussa 2008 Carr päätti lopettaa pelaajauransa 32-vuotiaana mutta palasi pienen tauon jälkeen kentille Birmingham Cityn joukkueessa.
Maajoukkueura

Irlannin maajoukkuetta Carr edusti 44 kertaa muttei tehnyt maaliakaan. Carr harkitsi maajoukkueuransa lopettamista huonosti menneiden MM-karsintojen jälkeen vuonna 2006. Uusi päävalmentaja Steve Staunton sai kuitenkin Carrin jatkamaan maajoukkueuraansa. Marraskuussa 2007 Carr ilmoitti lopettavansa maajoukkueuransa. Maajoukkueuran päättymiseen vaikuttivat loukkaantumiset sekä Steve Stauntonin potkut Irlannin maajoukkueesta.
Suda

| Suda> Σοῦδα |
| --- | --- |
 Ensimmäinen sivu Sudan varhaisesta painetusta laitoksesta 1400–1500-luvulta.
Alkuperäisteos
Kirjailija:  Suidas
Kieli:  kreikka (Bysantin)
Genre:  ensyklopedia
Julkaistu:  900-luku
Löydä lisää kirjojaKirjallisuuden teemasivulta
Suda (m.kreik. Σοῦδα, Sūda) tai Suidas (Σουΐδας, Sūïdas) on massiivinen bysanttilainen muinaisen Välimeren alueen historiaa käsittelevä ensyklopedia. Teoksen nimi tulee latinan kielen sanasta suda, joka merkitsee "linnoitusta". Ensyklopedia käsittää 30 000 hakusanaa, joista monen lähteenä on käytetty sittemmin kadonneita antiikin aikaisia teoksia.
Historia

Teoksen kokoamisesta ei tiedetä paljoakaan. Kokoamisen on täytynyt tapahtua ennen Eustathiosta (1100-luku), sillä hän lainaa teosta usein. Otsikon "Aadam" alla kirjoittaja (jonka nimeksi alkulauseessa mainitaan "Suidas") esittelee lyhyen maailman kronologian, joka päättyy keisari Johannes I Tzimiskesin kuolemaan (975), ja "Konstantinopoli" mainitsee hänen seuraajansa Basileios II:n ja Konstantinos VIII:n. Suda näyttää siis olleen koottu 900-luvun jälkimmäisellä puoliskolla. Kohtia, joissa viitataan Mikael Psellokseen (1000-luvun loppupuoli), pidetään myöhempinä lisäyksinä.
Teos käsittelee sekä raamatullisia että pakanallisia aiheita, mistä on päätelty, että kirjoittaja on ollut kristitty. Vaikka teos on kritiikitön ja luultavasti useisiin kohtiin on tehty myöhempiä lisäyksiä ja sen artikkelit ovat arvoltaan hyvin epätasaisia, se sisältää paljon tietoa antiikin historiasta ja elämästä.
Suurin osa Sudasta katosi neljännen ristiretken (1204) ja Konstantinopolin valtauksen (1453) aikana. Tanskalainen tutkija Ada Adler on toimittanut teoksesta kriittisesti muokatun laitoksen (Leipzig, 1928–1938).
Sisältö

Kirjoittaja selittää sanojen alkuperän, johtamisen ja merkityksen aikansa filologiaa hyödyntäen ja käyttäen sellaisia varhaisempia asiantuntijoita kuin Harpokration ja Helladios. Arvokkaimpia teoksessa ovat kuitenkin kirjallisuuden historiaa käsittelevät artikkelit. Ne sisältävät yksityiskohtia ja lainauksia, jotka ovat muuten kadonneet. Kirjoittaja hyödynsi vanhemmista klassikoista (Aristofanes, Homeros, Sofokles, Thukydides, jne.) ja myöhemmistä kirjailijoista (Polybios, Josefus, Khronikon paskhale, Georgios Synkellos, Georgios Monarkhos ja niin edelleen) tehtyjä tutkielmia. Tältä kannalta teos muodostaa kätevän hakuteoksen henkilöihin, jotka olivat merkittäviä idän 900-luvun poliittisessa, kirkollisessa ja kirjallisessa historiassa.
Teoksen sanasto on järjestetty aakkostetusti, pienin poikkeuksin niin, että samalla tavalla lausutut kirjaimet ja kirjainyhdistelmät on sijoitettu yhteen (antistoikhia). Tällä tavalla esimerkiksi alfa-ioota on ennen epsilonia; epsilon-ioota ja eeta-ioota yhdessä zeetan jälkeen; ja oomega omikronin jälkeen. Näin kyseessä on samaan aikaan sekä sanakirja että ensyklopedia. Joissakin myöhemmissä painoksissa (muun muassa Immanuel Bekker) sanasto on järjestetty aakkosjärjestykseen.
Elämäkertatiedot ovat kirjoittajan mukaan peräisin Hesykhios Miletoslaisen Onomatologionista eli Pinaksista. Muita lähteitä ovat olleet Konstantinos Porfyrogennitoksen ensyklopedian (912–59) katkelmat, Georgios Monakhoksen kronikka, Johannes Antiokialaisen katkelmat (600-luku, Rooman historiaa koskien), Diogenes Laertioksen filosofien elämäkerrat sekä Athenaioksen ja Filostratoksen teokset. Alussa olevassa huomautuksessa luetellaan sanakirjat, joista sanasto on koottu, sekä niiden kirjoittajat.
Aiheesta muualla

Suda On Line (Arkistoitu – Internet Archive) (englanniksi) (kreikaksi)
Suidas, Tietosanakirja. Osa 9, palsta 138–139. Tietosanakirja-osakeyhtiö 1917
Sunbury

| Sunbury |
| --- | --- |
 Ilmakuva kaupungista
Valtio:  Australia
Osavaltio:  Victoria
Pinta-ala:  
 – Kokonaispinta-ala:  29,2 km²
Korkeus:  133 m
Väkiluku (2016):  34 425
 – Väestötiheys:  1 180 as./km²
Infobox OKVirheellinen NIMI-arvo: 
Sunbury on kaupunki Australiassa, Victorian osavaltiossa. Kaupungissa oli 34 425 asukasta vuoden 2016 väestönlaskennassa, ja se sijaitsee 39 kilometriä Melbournesta luoteeseen. Nykyään Sunbury on esikaupunkimainen alue Melbournen metroalueen laitamilla. Sunburyn lähialueilla viljellään paljon esimerkiksi vehnää, kauraa ja ohraa. Kaupungin asukkaista noin 21 prosenttia on syntynyt Australian ulkopuolella.
Aiheesta muualla

Kuvia tai muita tiedostoja aiheesta Sunbury Wikimedia Commonsissa
Space Camp

United States Space & Rocket Centerissä esitteillä olevia raketteja. Vasemmalta: Saturn IB, V1-ohjus, Jupiter IRBM, Juno II, Redstone, Mercury-Redstone ja Jupiter-C.
U.S. Space Camp (nykyisin U.S. Space & Rocket Center and Space Camp, alun perin U.S. Space Camp) on Huntsvillessä Yhdysvaltain Alabamassa ympäri vuoden järjestettävä kesäleiri. Leirin teemoina ovat avaruustekniikka, raketit, lentokoneet jne. tekninen. Leiritoiminta alkoi vuonna 1982.
Leiritoiminta laajeni myöhemmin kansallisina toimina Norjaan, jossa nykyisin toimii European Space Camp, sekä Belgiaan, Kanadaan jne. Yhdysvalloissa oli myös 1989 aloittanut Space Camp Florida, jonka leiri oli Titusvillessä. Tämä lopetti toimintansa talousvaikeuksiin vuonna 2002, lisäksi viimeisenä vuotena hakijoita oli vain 14, kun leiri oli tarkoitettu noin 300 lapselle. Vuonna 2002 kaatui myös Space Camp California, joka oli aloittanut vuonna 1996.
Aiheesta muualla

Official Website for U.S. Space Camp and Aviation Challenge Programs
Official Website for Space Camp and Aviation Challenge Alumni (Arkistoitu – Internet Archive)
Community Site for Space Camp and Aviation Challenge Alumni
Grassroots Website of Alumni Andi
Space Camp for Interested Visually Impaired Students (SCI-VIS) (Arkistoitu – Internet Archive)
Youth U.S. Space Camp (Arkistoitu – Internet Archive) for Hong Kong students to U.S. Space and Rocket Center in August each year.
SpaceX Starship integrated flight test 1

SpaceX Starship integrated flight test 1 eli IFT-1 oli Starshipin ja Super Heavyn ensimmäinen yhteinen koelento. Alus ja kantoraketti tuhoutuivat alle 4 minuutin kuluttua laukaisusta kesken alkunousun. Laukaisu ohitti 1960–1970-luvun vaihteen N1:n ensimmäisen vaiheen suuritehoisimpana rakettina koskaan.
Lennon tavoitteena oli Super Heavyn laskeutuminen Meksikonlahteen. Starshipin tavoite oli lentää Tyyneen valtamereen lähelle Havaijia. 3 moottoria 33:sta ei käynnistynyt tai sammui ennen lähtöä. Useat moottorit sammuivat jo lennon alkuvaiheessa. Alus ohitti max Q:nja kiihdytti yliääninopeuteen. Puutteellisen työntövoiman tai ohjattavuuden myötä vaiheenvaihtoa ei yritetty, vaan alus alkoi heittelehtiä ja lennon keskeytysjärjestelmä aktivoitiin. Se ei kuitenkaan tuhonnut alusta aiotusti vaan alus pysyi kasassa vielä 40 sekuntia kunnes hajosi.
Laukaisu vaurioitti merkittävästi laukaisualustaa ja lennätti irronnutta materiaalia ympäriinsä. Alustassa ei ollut varsinaista passiivista palokaasujen suuntausjärjestelmää tai aktiivista suojausta.
Ennen seuraavaa lentoa laukaisualustaan ja alukseen tehtiin merkittäviä muutoksia. Toinen lento etenikin paljon pidemmälle ja lisäksi alusta säilyi ilman merkittäviä vaurioita.
Aiheesta muualla

Starship Test Flight 1 // 4K Slow Mo Supercut w/ Tracking and Incredible Audio - Everyday Astronaut
Sundman

Sundman on muun muassa seuraavien henkilöiden sukunimi:
Alonzo Sundman (1895–1960), suomalainen jääkärikenraali
Annie Sundman (1883–1981), suomalainen näyttelijä
Bruno Sundman (1920–2002), suomalainen kansanedustaja (SDP)
Carl Johan Sundman (1836–1921), suomalainen sotilas, pankinjohtaja ja valtiopäivämies
Carl Wilhelm Ignatius Sundman (1810–1889), suomalainen kauppaneuvos ja valtiopäivämies
Christian Sundman (1933–1994), suomalainen yritysjohtaja, kauppaneuvos
Danne Sundman (1973–2018), ahvenanmaalainen poliitikko ja yrittäjä
Folke Sundman (s. 1951), suomalainen virkamies, kansalaisaktivisti ja toiminnanjohtaja
Gösta Sundman (1854–1914), suomalainen konsuli, kirjailija ja taiteilija, Carl Wilhelm Ignatius Sundmanin adoptiolapsi
Jacobus Sundman (1916–2008), suomalainen kemian professori
Jimmy Sundman (s. 1989), suomalainen jalkapalloilija
Joonas Sundman (s. 1998), suomalainen jalkapalloilija
Julius Constantin Sundman (1828–1893), suomalainen kenraalimajuri
Karl F. Sundman (1873–1949), suomalainen tähtitieteilijä ja matemaatikko
Margit Borg-Sundman (1902–1992), suomalainen kansanedustaja (Kokoomus)
Marketta Sundman, (1949–2022), suomalainen kielitieteilijä, Turun yliopiston professori
Mikael Sundman (s. 1947), suomalainen arkkitehti
Oskar Sundman (1883–1936), suomalainen punakaartilaispäällikkö
Pekka Sundman, Varsinais-Suomen elinkeino-, liikenne- ja ympäristökeskuksen ylijohtaja
Per Olof Sundman (1922–1992), ruotsalainen kirjailija ja poliitikko
Robert Sundman (s. 1994), suomalainen toimittaja
Svante Sundman (1895–1969), Merenkulkuhallituksen ent. pääjohtaja
Tuula Sundman, Tuula Okkola (s. 1960), suomalainen jalkapalloilija
Veronica Sundman (1923–2008), suomalainen mikrobiologi ja professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Stuvdalsvatnet

| Stuvdalsvatnet / Studalsvatnet |
| --- | --- |

Valtiot:   Norja
Paikkakunta:  Moskenes
Koordinaatit:  67°53′59″N, 12°59′43″E
Vesistöalue ja valuma-alueen tietoja
Laskujoki:  Studalselva, Olaelva
Mittaustietoja
Pinnankorkeus:  80 m
 fiStuvdalsvatnet 
Stuvdalsvatnet on järvi Moskenesøyan saarella Norjan Lofooteilla. Järvi sijaitsee Moskenesin kunnan alueella ja siihen virtaa vettä Trolldalsvatnet- ja Tridalsvatnet-järvistä sekä sitä ympäröiviltä Støvlan ja Kollfjelletin vuorilta. Järven vesi laskee Tindsvatnetin ja Sørvågvatnetin kautta Norjan mereen.
Sophus Tromholt -kokoelma

Sophus Tromholtin valokuva Brita Olsdatter Nangosta ja tämän lapsesta.
Sophus Tromholt -kokoelma on tanskalais-norjalaisen tieteilijän ja amatöörivalokuvaajan Sophus Tromholtin valokuvakokoelma, jota säilytetään Bergenin yliopiston kirjastossa. Tromholt kuvasi vuosina 1882–1883 pohjoisen elinympäristöjä ja ihmisiä, erityisesti saamelaisia. Hän oli ensimmäinen, joka valokuvasi saamelaisia myös yksilöinä. Kokoelma on valittu Unescon Maailman muisti -rekisteriin.
Kokoelma

Sophus Tromholt -kokoelmaan kuuluu vuosina 1882–1883 otettujen valokuvien lasinegatiiveja. Niitä on yhteensä on 231. Kokoelmassa on myös 189 alkuperäisvalokuvaa sisältävä portfolio, jotka julkaistiin vuonna 1883. Lisäksi kokoelmaan kuuluu vuonna 1885 julkaistu teos Under the Rays of the Aurora Borealis ja sen tanskanninnos.
Historia

Opettaja ja itseoppinut astrofyysikko Sophus Tromholt matkusti ensimmäisen kansainvälisen polaarivuoden 1882–1883 inspiroimana Norjan pohjoisosiin tarkkailemaan revontulia. Hän otti mukaansa kameran ja lasinegatiiveja, mutta ei onnistunut saamaan valokuvia revontulista.
Tromholt keskittyi matkallaan kuvaamaan revontulien sijaan ympäristöä ja pohjoisen asukkaita. Hän oli pääosan ajasta Koutokeinossa mutta matkusti laajasti Saamenmaalla. Hän kävi Norjan rannikolla ja sisämaassa sekä Ruotsissa ja Suomessa sekä Venäjän Kolttakönkäällä. Tromholt otti noin 300 kuvaa, joista pääosa esittää paikallisia asukkaita. Kuvissa on saamelaisten lisäksi myös norjalaisia ja kveenejä.
Tromholt lahjoitti 1883 valokuvaportfolionsa Bergenin museon kirjastolle, ja negatiivit hän myi 1890-luvulla Knud Knudsenille, jonka yritys käytti niistä postikorteissaan. Bergenin yliopiston kirjasto osti vuonna 1975 osan Knudsenin arkistosta, ja loput kirjasto sai lahjoituksena 1992. Sophus Tromholt -kokoelma liitettiin 2013 Unescon Maailman muisti -rekisteriin arvokkaana dokumentaarisena kulttuuriperintönä.
Merkitys

Tromholtin kokoelma oli aina 1980-luvulle saakka lähinnä astrofyysikoiden tiedossa. Hänen valokuvansa ovat kuitenkin sen jälkeen herättäneet huomiota saamelaisten historian tutkijoissa, Koutokeinon asukkaissa ja historiallisia valokuvia tutkivissa ihmisissä.
Tromholtin valokuvat ovat ajalleen poikkeuksellisia, sillä hän kuvaa niissä saamelaisia yksilöinä. Hän oli ensimmäinen, joka valokuvasi saamelaisia ilman sterotyyppistä rodullistamista tai turisteille suunnattua eksotismia.
Kaksi nuorta saamelaisnaista, Anna Aslaksdatter Gaup ja Anna Johnsdatter (Jonsdatter) Sernby (Somby).
Lars Jacobsen Hætta
Merisaamelaisia kalastamassa.
Katolinen kirkko Hammerfestissä.
Aiheesta muualla

Kokoelma Bergenin yliopistokirjaston Marius-palvelussa (norjaksi)
Spin (aikakauslehti)

| Spin |
| --- | --- |
Lehtityyppi:  Aikakauslehti
Aihealue:  musiikki
Julkaisija:  Spin Media LLC
ISSN:  ISSN 0886-3032
Perustettu:  1985
Kotimaa:  Yhdysvallat
Ilmestymistiheys:  kuukausittain
Kieli:  englanti
Aiheesta muualla
spin.com
Spin on yhdysvaltalainen kuukausittain ilmestyvä aikakauslehti, joka on erikoistunut musiikkiin. Lehden perusti Bob Guccione Jr. vuonna 1985.
Guccione myi lehden Miller Publishing -yhtiölle vuonna 1997. Helmikuussa 2006 Miller Publishing myi lehden alle 5 miljoonalla dollarilla sanfranciscolaiselle yhtiölle nimeltä McEvoy Group LLC, joka omistaa myös Chronicle Books -kustantamon.
Strandin kirkko (Strand)

| Strandin kirkko Strand kirke |
| --- | --- |
 Kirkko vuonna 2007.
Sijainti:  Strand, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1874
Suunnittelija:  Fred von der Lippe
Materiaali:  puu
Istumapaikkoja:  284
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Strandin kirkko (norj. Strand kirke) on Strandin kunnassa Rogalandin läänissä Norjassa sijaitseva puinen pitkäkirkko vuodelta 1874.